Lars Wessel Johnsen

Lars Gisle Wessel Johnsen (født 18. oktober 1966 i Molde) er en norsk sivilingeniør, forfatter, rådgiver og foredragsholder.

Han var tidligere spesialrådgiver ved Teknologisk Institutt og var leder for Norsk Innemiljøorganisasjon 2001-2005. Etter utbruddet av legionærsyken i Stavanger 2001 (28 syke, 7 døde) advarte Wessel Johnsen mot at VVS-installasjoner, herunder kjøletårn, kunne være smittespredere.Kulde Skandinavia nr. 3, 2002 Under utbruddet av legionærsyke i Østfold 2005 (103 syke, 10 døde) var Wessel Johnsen særlig engasjert. I mai 2005 ga han gjennom oppslag i AftenpostenAftenposten 23.05.2005 og VGVG 24. mai 2005 beskjed om at utbruddet kunne vært unngått gjennom økt kontroll med VVS-installasjoner. I direktesendte TV-debatter med bl.a. helseminister Ansgar Gabrielsen og leder av sosialkomiteen John I. Alvheim ga Wessel Johnsen særlig påtrykk til en innskjerping av regelverket for å unngå oppblomstring av legionella i VVS-installasjoner.NRK og TV2 24. mai 2005Newswire 08.06.2005 I løpet av få dager iverksatte daværende helseminister Ansgar Gabrielsen gjennom Sosial- og helsedirektoratet nye forskrifter mot legionella i Norge.NRK 12.07.2005

Har utgitt bøkene Inneklima - Praktisk kartlegging (Arbeidsmiljøforlaget 2001), Balansert risikostyring (Gyldendal 2005), Risikovurdering (Gyldendal 2009 og 2019) og Beretninger om Peter Wessel Tordenskjold og hans samtid (Wessel Forlag 2020).

 Referanser 

 Eksterne lenker 

  Lars Gisle Wessel Johnsen på Gyldendal Norsk Forlag

Kategori:Norske sakprosaforfattere
Kategori:Norske sivilingeniører
Kategori:Personer fra Molde kommune
Kategori:Fødsler i 1966